31999D0263
L 103/33
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 19 април 1999 година
за изменение на Решение 1999/120/ЕО относно съставяне на временни списъци с предприятия от трети страни, от които държавите-членки разрешават вноса на животински черва
(нотифицирано под номер C(1999) 962)
(текст от значение за ЕИП)
(1999/263/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 95/408/EО на Съвета от 22 юни 1995 г. относно условията за изготвяне за преходен период, на временни списъци на предприятията в трети страни, от които държавите-членки имат право да внасят някои продукти от животински произход, рибни продукти и живи двучерупчести мекотели (1), последно изменена от Решение 98/603/EО (2), и по-специално член 2, параграф 4 от нея,
(1)
като има предвид, че временните списъци с предприятия от трети страни, произвеждащи животински черва, са съставени от Решение 1999/120/ЕО на Комисията (3);
(2)
като има предвид, че Афганистан, Коста Рика, Хондурас, Япония, Латвия, Парагвай, Южноафриканската република, Туркменистан и Узбекистан са изпратили списъци с предприятия, произвеждащи животински черва, и за които компетентните органи удостоверяват, че същите предприятия отговарят на правилата на Общността;
(3)
като има предвид, че по този начин за Афганистан, Коста Рика, Хондурас, Япония, Латвия, Парагвай, Южноафриканската република, Туркменистан и Узбекистан могат да бъдат съставени временни списъци с предприятия, произвеждащи черва; като има предвид, че в такъв случай в Решение 1999/120/ЕО следва да бъдат внесени съответните изменения;
(4)
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Списъците с предприятия, произвеждащи животински черва от приложение към настоящото решение се добавят, в азбучен ред, към приложението към Решение 1999/120/ЕО.
Член 2
Настоящото решение се прилага от 1 април 1999 година.
Член 3
Адресати на настоящото решение са държавите-членки.
Съставено в Брюксел на 19 април 1999 година.